МИНИСТЕРСТВО НА ПРАВОСЪДИЕТО

ЗАПОВЕД



На основание чл. 46, ал. 1 и ал. 3 от Закона за нотариусите и нотариалната дейност и чл. 2, ал. 2 от Наредба № 2 от 18.06.2003 г. за условията иреда за провеждане на изпита за помощник - нотариуси по заместване,

НАРЕЖДАМ:

1. Да се проведе изпит за помощник - нотариуси по заместване на **26.10.2022 г. и 27.10.2022 г.** от 9.00 часа, в сградата на Министерство на правосъдието, гр. София, бул. „Дондуков“ № 2А. В зависимост от броя на допуснатите до участие в изпита кандидати, мястото на провеждане може да бъде променено със заповед на министъра на правосъдието, поставена на видно място в сградата на Министерство на правосъдието и публикувана в интернет-страницата му, най-малко 2 (*два*) дни преди датата на изпита.

2. Заявление за участие в изпита се подава до министъра на правосъдието от нотариуса и кандидата за помощник - нотариус по заместване, в срок от **13.09.2022 г. до 27.09.2022 г.** включително, в деловодството на Министерство на правосъдието - *гр. София, ул. "Славянска" № 1, от 9.00 до 17.30 часа, всеки работен ден.*

3. Към заявлението се прилагат документите, посочени в чл. 11, ал. 2 от Закона за нотариусите и нотариалната дейност, удостоверение от Нотариалната камара, че кандидатът е вписан като помощник - нотариус и документ за стаж по чл. 8, ал. 1, т. 3 от Закона за нотариусите и нотариалната дейност.

4. След изтичане на срока по т. 2 се обявява списък на допуснатите до изпит кандидати и списък на кандидатите с нередовни документи. Списъците се обявяват едновременно на видно място в сградата на Министерство на правосъдието, на интернет-страницата му и се изпращат за сведение на Нотариалната камара. В 7-дневен срок от обявяване на списъка, кандидатите с нередовни документи могат да подадат в деловодството на Министерство на правосъдието допълнителни заявления за изправяне на нередовностите. След този срок кандидатите, които не са отстранили нередовностите по документите губят право на участие в изпита.

5. След изтичане на срока за отстраняванена нередовностите по документите, министърът на правосъдието одобрява окончателен списък на допуснатите до изпит кандидати. Списъкът се обявява едновременно на видно място в сградата на Министерство на правосъдието и на интернет-страницата му.

6. Изпитът да се проведе от комисия, определена със заповед на министъра на правосъдието.

7. Правоспособност на "помощник-нотариус по заместване" придобиват само кандидатите, получили оценка най-малко добър (4).

8. За резултатите от изпита, комисията по т. 6 да изготви окончателен протокол, извлечение от който да обяви в 2-дневен срок след провеждането му, на видно място в сградата на Министерство на правосъдието и на интернет-страницата му. Копие от извлечението от протокола да се изпрати на Нотариалната камара.

9. Таксата по т. 62ж от Тарифа № 1 към Закона за държавните такси за таксите, събирани от съдилищата, прокуратурата, следствените служби и Министерство на правосъдието да се внася по банковата сметка на Министерство на правосъдието в **БНБ - ЦУ, В1С код - ВNBGBGSD, IBAN BG09BNBG96613000173701.**

10.Утвърждавам образец на заявление за участие в изпита, съгласно приложение, съставляващо неразделна част от настоящата заповед.

Копие от заповедта да се връчи на директора на дирекция „Взаимодействие със съдебната власт“ за сведение и изпълнение, на главния инспектор на Инспекторат на министъра на правосъдието по ЗСВ – *за сведение и изпълнение* и да се изпрати на Нотариалната камара - *за сведение*.

Копие от заповедта да се постави на таблото за обявления в сградата на Министерство на правосъдието - гр. София, ул. "Славянска" № 1, както и да се публикува на интернет - страницата му.

